CELEX: 62016TA0572
Language: hu
Date: 2017-10-13 00:00:00
Title: T-572/16. sz. ügy: A Törvényszék 2017. október 13-i ítélete – Brouillard kontra Bizottság („Közszolgálat — Felvétel — Versenyvizsga-kiírás — EPSO/AD/306/15 nyílt versenyvizsga — Francia nyelvű jogász-nyelvészek az Európai Unió Bíróságál — Online jelentkezés — Képesítéseken alapuló előválasztás — Szükséges oklevelek — Belga, francia vagy luxemburgi felsőoktatási intézményben folytatott teljes jogi képzésnek megfelelő végzettség — Jogi, gazdasági és vállalat-irányítás szakon, magánjogi szakirányon speciális kétéves jogász-nyelvész mesterképzést igazoló mesteroklevél — A »gyakorlati tapasztalat elismerését« követő kiállítás — A versenyvizsga vizsgáira való bocsátás megtagadása — Megsemmisítés iránti kereset — A keresetlevél tartalma — Elfogadhatóság — Szakmai alkalmasság — A teljes jogi képzettség követelménye — Oklevelek elismerése”)

27.11.2017   
            
            
               HU
            
            
               Az Európai Unió Hivatalos Lapja
            
            
               C 402/30
            
         A Törvényszék 2017. október 13-i ítélete – Brouillard kontra Bizottság
   (T-572/16. sz. ügy) (1)
   
   ((„Közszolgálat - Felvétel - Versenyvizsga-kiírás - EPSO/AD/306/15 nyílt versenyvizsga - Francia nyelvű jogász-nyelvészek az Európai Unió Bíróságál - Online jelentkezés - Képesítéseken alapuló előválasztás - Szükséges oklevelek - Belga, francia vagy luxemburgi felsőoktatási intézményben folytatott teljes jogi képzésnek megfelelő végzettség - Jogi, gazdasági és vállalat-irányítás szakon, magánjogi szakirányon speciális kétéves jogász-nyelvész mesterképzést igazoló mesteroklevél - A »gyakorlati tapasztalat elismerését« követő kiállítás - A versenyvizsga vizsgáira való bocsátás megtagadása - Megsemmisítés iránti kereset - A keresetlevél tartalma - Elfogadhatóság - Szakmai alkalmasság - A teljes jogi képzettség követelménye - Oklevelek elismerése”))
   (2017/C 402/39)
   Az eljárás nyelve: francia
   
      Felek
   
   
      Felperes: Alain Laurent Brouillard (Brüsszel, Belgium) (képviselők kezdetben: P. Vande Casteele, később: H. Brouillard ügyvédek)
   
      Alperes: Európai Bizottság (képviselők: G. Gattinara és F. Simonetti meghatalmazottak)
   
      Az ügy tárgya
   
   Az EUMSZ 270. cikken alapuló és egyrészt az Európai Személyzeti Felvételi Hivatal (EPSO) által hozott és a felperessel 2015. szeptember 24-én e-mailben közölt, a felperesnek a többek között „[f]rancia (FR) nyelvű jogász-nyelvészek (AD7)” számára, tartaléklista felállítása céljából kiírt „képesítéseken és vizsgákon alapuló EPSO/AD/306/15 nyílt versenyvizsga” következő szakaszára való bocsátását megtagadó határozat megsemmisítésére, másrészt az említett versenyvizsga keretében a kiválasztásról és kinevezésről hozott határozat megsemmisítésére irányuló kérelem.
   
      Az ítélet rendelkező része
   
   
               1)
            
            
               A Törvényszék megsemmisíti az Európai Személyzeti Felvételi Hivatal (EPSO) által hozott és Alain Laurent Brouillard-ral 2015. szeptember 24-én e-mailben közölt, a többek között „[f]rancia (FR) nyelvű jogász-nyelvészek (AD7)” számára, tartaléklista felállítása céljából kiírt „képesítéseken és vizsgákon alapuló EPSO/AD/306/15 nyílt versenyvizsga” következő szakaszára való bocsátását megtagadó határozatot.
            
         
               2)
            
            
               A Törvényszék a keresetet ezt meghaladó részében elutasítja.
            
         
               3)
            
            
               A. L. Brouillard és az Európai Bizottság maguk viselik saját költségeiket, ide értve a 2016. január 20-i Brouillard kontra Bizottság végzés (F-148/15 R) alapjául szolgáló ügyben hozott ideiglenes intézkedés iránti eljárás keretében felmerült költségeket is.
            
         
      (1)  HL C 59., 2016.2.15. (eredetileg az Európai Unió Közszolgálati Törvényszékén F-148/15. szám alatt nyilvántartásba vett és 2016. szeptember 1-jén az Európai Unió Törvényszékére áttett ügy).